Uniuersis presentes litteras inspecturis magister Johannes de Montemami et Thierricus de Angulauento canonici Lingonenses collectores decime in ciuitate et dyocesi Lingonensibus concesse domino regi Francie salutom in domino. Noueritis nos recepisse per manum Girardi de Cutigneio presbyteri die sabbati post octabas apostolorum Petri et Pauli quater uiginti et decem libras Uiennenses pro decima ecclesie Sancti Stephani Diuionensis pro anno domini M CC LX nono et pro termino Natiuitatis Beati Johannis Baptiste anni predicti, abbatem dicte ecclesie a sententia et interdicto absoluentes et ipsam ecclesiam si aliquam uel aliquod incurerrint occasione dicte decime tempore debito non solute. Datum cum appositione sigillorum nostrorum anno et die predictis.